kardosdrur/scandi-wiki huggingface dataset:
Bådteatret

Bådteatret er et flydende teater, der ligger på en gammel lægter i Nyhavn i København. Teatret byder både på egenproduktioner og gæsteforestillinger. Egenproduktionerne fokuserer på dukke- og animationsteater for voksne, hvor man behandler klassiske eller filosofiske tekster. Gæsteforestillinger fremføres af ungdomsteatre, ligesom der tilbydes forestillinger på engelsk til de mange turister, der kommer i Nyhavn. I perioderne mellem forestillingerne er der scenekunstprojekter så som kabareter, poesioplæsning og kulturmiddage.

Teatret er inspireret af et teaterskib i Stockholm, der i begyndelsen af 1970'erne sejlede rundt i skærgården om sommeren og lå til kaj på et centralt sted i byen om vinteren. En gruppe danske arkitektstuderende og teaterfolk så det og syntes, at noget lignende ville oplagt i Danmark med dets lange kystlinje og mange havne. I 1972 købtes lægteren Pram 51, der er bygget af B&W i 1898, af DFDS til formålet. Lægteren blev efterfølgende bygget om, og i foråret 1973 var der så premiere på Den Mekaniske Dukkes Forvandling.

Teatret modtog Håbets Pris i 2003.

Noter

Eksterne henvisninger 

 Teatrets hjemmeside

Teatre i København
Indre By (København)
Gurdwara

En gurdwara (panjabi ਗੁਰਦੁਆਰਾ [gurduārā], ਗੁਰਦਵਾਰਾ [gurdvārā], fra "gurū" (en lærer) og "dvārā" (en dør)) er et tempel for sikher. Gurdwaraer indeholder først og fremmest den hellige bog Guru Granth Sáhib. Den mest kendte gurdwara er Harmandir Sáhib eller "Det gyldne tempel" i Amritsar i Punjab i Indien. Folk af alle religioner er velkomne i gurdwaraene, så længe de tager skoene af og dækker hovedet, før de går ind i de helligere dele af gurdwaraen. De, som netop har drukket alkohol eller røget kan blive afvist.

I Danmark er der én gurdwara – Gurdwara Siri Guru Singh Sabha i Vanløse.

Sikhisme
Templer
Hvedekorn (tidsskrift)

Hvedekorn er et dansk litterært tidsskrift, der udgives af Rosinante & Co. Det er udkommet siden 1920 og redigeres i dag af Lars Bukdahl (lyrik) og Christian Vind (billedkunst). Det blev indtil 2010 udgivet af Borgens Forlag.

Hvedekorn har haft andre navne, Klinte, Ung Dansk Litteratur og Vild Hvede og forskellige redaktører.

Redaktører 

 Klinte:
 1920-21 Knud Bruun-Rasmussen – herefter 5 års pause.

 Ung Dansk Litteratur:
 1925-28 Viggo F. Møller – herefter 2 års pause.

 Vild Hvede:
 1930-52 Viggo F. Møller

 Hvedekorn:
 1952-53 Halfdan Rasmussen
 1954 Ivan Malinovski
 1955-1960 Torben Brostrøm 
 1960-65 Uffe Harder
 1965-67 Knud Holst
 1968-1996 Poul Borum
 1996-2001 Annemette Kure Andersen
 2002-2007 Morten Søndergaard og Tomas Thøfner 
 2008- Lars Bukdahl

Eksterne henvisninger 
 Hvedekorn 

Tidsskrifter om litteratur
Tidsskrifter fra Danmark
Etableret i 1920
Poetklub Århus

Poetklub Århus er en forening, der har til formål at styrke det poetiske vækstlag i Aarhus. Poetklubben opstod omkring årtusindskiftet under navnet Unge Poeters Klub og holdt de første år hovedsagelig til på Ris Ras Filliongongong i Mejlgade i Midtbyen. Siden har foreningen fået både vedtægter, bestyrelse og kommunale tilskud og står for en lang række poetiske aktiviteter i Aarhus, bl.a. poetry slam og udgivelsen af bladet M gasin, der redigeres af digteren Lars Hougaard Clausen. Af tidligere og nuværende bestyrelsesmedlemmer kan nævnes bl.a. Jeppe O, Michael Persson, Lars Hougaard Clausen, Peter Haagerup, Lars Aarup, Linda Nørgaard, Anna-Sophie Duvald, Karsten Pedersen, Niels Kjær, Anne Marie Eriksen (Rie), Daniel Mantell, Tomas Dalsgaard og Perlykke Jacobsen. Undergrundsforlaget Lyrica er tilknyttet Poetklub Århus.

Sammen med Løves Vin og Bogcafe i Aarhus arrangerer poetklubben litterære oplæsninger den anden og fjerde onsdag i måneden. Vært er Tomas Dalsgaard.

Ekstern henvisning
Poetklub Århus' hjemmeside
Poetklub Århus | Facebook

Foreninger fra Danmark
Litteratur
Digte
Poetklub
Östen Warnerbring

Östen Warnerbring (født 22. november 1934 i Malmø, død 18. januar 2006 de Kanariske Øer) var en skånsk sanger, musiker, tekstforfatter og komponist.

Han begyndte sin karriere i 1950'erne og blev for alvor kendt og populær op gennem 1960'erne og 1970'erne.

Blandt hans største hits kan nævnes Du borde köpa dig en tyrolerhatt, En röd blomma till en blond flicka, Glöm ej bort det finns rosor og Det var en lördagsafton. Sidstnævnte sang bruger melodien til Det var en lørdag aften og omhandler Warnerbrings oplevelse af aftenen den 4. maj 1945, da han så danskerne bryde mørkelægningen, efter at de tyske besættelsestropper havde overgivet sig.

Warnerbring formåede også at kvalificere sig til Det internationale Melodi Grand Prix i 1967, hvor sangen Som en dröm endte på 8. pladsen. I 1970'erne vandt han et stort publikum i Danmark, og optrådte en del med Daimi.

Han døde på et hotel på De Kanariske Øer, hvor han skulle have optrådt.

Eksterne henvisninger 
 

Komponister fra Sverige
Musikere fra Sverige
Personer fra Malmø
Deltagere ved Eurovision Song Contest 1967
Sveriges Eurovision Song Contest-deltagere
M gasin

M gasin er et litterært tidsskrift, der udgives af Poetklub Århus. Bladet redigeres af Lars Hougaard Clausen.

Bladet udkom første gang i efteråret 2001. Om navnet, M gasin, skriver Lars Hougaard i XXVI, 7. årgang, marts 2007:
"I efteråret 2001 udgav vi et blad uden navn med digte fra undergrunden i Århus. Først det tredje nummer i februar 2002 havde navnet M gasin. Claus, Jeppe og jeg havde under en middag på en restaurant i det indre Århus drøftet et muligt navn.
Claus betalte først og gik ud, og da Jeppe kort efter fulgte efter stod Claus og kiggede på Magasins defekte lysreklame og foreslog vist nok i spøg, at bladet kunne hedde det. Da jeg som den sidste kom ud, holdt Jeppe masken og henledte min opmærksomhed på det lysende M gasin! Og jeg slog til!
Vagn Steens digt med titlen Skilte i Århus fra digtsamlingen Digte? har uden tvivl spillet ind. Her optræder nemlig en netop en række defekte skilte i Århus."

Eksterne henvisninger 
 M gasins hjemmeside 

Tidsskrifter om litteratur
Tidsskrifter fra Danmark
Undergrundsforlaget Lyrica

Undergrundsforlaget Lyrica er et dansk lyrikforlag hjemmehørende i Århus. Forlaget blev grundlagt af Linda Nørgaard, Søren Skovsbøll og Mads Voigt Hingelberg i 1998. Senere samme år udkom digtantologien Staccato - et hundrede digte, redigeret af Linda Nørgaard og Søren Skovsbøll. Bidragydere til antologien var blandt andre Sleimann Nazzal, Malene Grøndahl, Linda Nørgaard, Brian Dan Christensen, Morten Walther Rasmussen og Benjamin Kongstad.

Efter udgivelsen af Staccato - et hundrede digte lå Lyrica stille i en årrække, indtil forlaget i 2004 blev tilknyttet Poetklub Århus og senere på året udgav endnu en antologi Allegro - niogtres digte, redigeret af Linda Nørgaard og Lars Aarup og med bidrag af blandt andre Lars Hougaard Clausen, Cecilie Lolk Hjort, Lars Svendsen, Karsten Pedersen, Fie Tanderup, Bo Gorzelak Pedersen, Lars Gorzelak Pedersen og Morten Riis.

Forlag fra Danmark
Etableret i 1998
Hasselt

Hasselt er hovedstad i provinsen Limburg i det nordøstlige Belgien med et indbyggertal på godt 77.000 . Byen har et areal på 102,90 km².

Gennem Hasselt løber åen Demer, som munder ud i Dijle, en biflod til Schelde.

Hasselt huser bl.a. et modemuseum .

Berømte bysbørn 
Den belgiske sanger Dana Winner er født i Hasselt.

Events 
Byen huser flere cykel-relaterede begivenheder, bl.a. 6-dages- og cyclocross-løb.

Byen var vært for Junior Eurovision Song Contest 2005.

Referencer 

Byer i Belgien
Aljechins forsvar

Aljechins forsvar er betegnelsen på en trækfølge ved starten af et spil skak, der er karakteriseret ved 

1. e4 Sf6 

Dette svar på 1. e4, der provokerer hvid til at jage springeren, var prøvet før, men først verdensmester Aljechin (1892-1946) gjorde åbningen populær ved at demonstrere sorts ressourcer i praktisk skak.

Hvids mest aggressive variant er nok 

2. e5 Sd5 3. d4 d6 4. c4 Sb6 5. f4 

hvor hvid etablerer et vældigt bondecentrum ved at jage den provokerende springer. Men de fremskudte bønder kan vise sig at være et tveægget sværd, for ofte får sort held til at angribe dem.

Skakåbninger
Svovlsur ammoniak

Svovlsur ammoniak (bruttoformel: (NH4)2SO4) er svovlsyrens ammoniumsalt, som også hedder diammoniumsulfat eller blot ammoniumsulfat. Det er et salt der består af to ammonium-ioner (NH4+) og en sulfat-ion (SO4− −).

Svovlsur ammoniak er en kvælstofgødning, som er yderst letopløselig, og som giver planterne kvælstoffet i ammoniumform (modsat de mange "salpeter"-gødninger, der giver det i nitratform). Stoffet bruges ofte til gødskning af surbundsplanter, fordi røddernes ionbytning bevirker en forøgelse af brintionmængden i jorden, hvad der svarer til en forsuring af jorden.

Havedyrkning
Jordbrug
Ammoniumforbindelser
Sulfater
Arden Digtfestival

Arden Digtfestival er en siden 2002 årligt tilbagevendende digtfestival i Arden, Nordjylland. Bag festivalen står digterne Kenneth Jensen og Anni Jensen. Af de mange optrædende på digtfestivalen gennem årene kan nævnes Lasse Rindom, Louis Jensen, Jens Blendstrup, Eske K. Mathiesen, Kenneth Krabat, Linda Nørgaard, Rune Kjær Rasmussen, The Keith, Martin Snoer Raaschou, Lars Hougaard Clausen, Julie Sten-Knudsen, Mads Jarler og Frederik Bjerre Andersen.

I 2008 blev Arden digtfestival afholdt i Aarhus.

Mariagerfjord Kommune
Litteraturfestivaler i Danmark
Digtfestival
Lars Hougaard Clausen

Lars Hougaard Clausen (født 1960) er en dansk digter og redaktør. Han er redaktør af M gasin og har blandt andet optrådt på Arden Digtfestival. Lars Hougaard Clausen er cand.theol. og har skrevet en række nye salmer. Bidragyder til Halfdanske digte af halvkendte danskere (2015).

Udgivelser 
Det er ikke let (2015)

Det er ikke let II (2017)

Digtere fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Rebel (organisation)

Rebel var en revolutionær ungdomsorganisation, der blev dannet i 1992, umiddelbart efter at Venstresocialisternes Ungdom blev nedlagt. Udover VSU deltog unge fra BZ-bevægelsen og Socialistisk Arbejderparti også. Efter en periode med medlemstilbagegang sluttede Rebel sig i 2001 sammen med Enhedslistens Ungdomsnetværk, og stiftede Socialistisk UngdomsFront.

Eksterne henvisninger 
Historien om REBEL – revolutionære unge socialister (leksikon.org) 
Historien om REBEL – revolutionære unge socialister (bzby.dk)

Politiske ungdomsorganisationer fra Danmark
Autonome grupper og tilholdssteder i Danmark
Etableret i 1992
Ophørt i 2001
Rebel

Rebel betyder oprører, og er brugt i flere sammenhænge, som f.eks.
 Sydstaterne i den amerikanske borgerkrig
 Restaurant Rebel – restaurant i København
 Rebel (organisation) – en nu opløst dansk ungdomsorganisation på venstrefløjen.
 Rebell – det norske Rød Ungdoms magasin frem til 2004

Rebel er også et efternavn, som bl.a. bæres af
 Lise-Lotte Rebel, biskop
Sleimann Nazzal

Sleimann Nazzal er dansk digter bosiddende i Århus. Han har udgivet digte i bl.a. Staccato - et hundrede digte udgivet af Undergrundsforlaget Lyrica og sin egen samling Uden Visum udgivet af Forlaget Undr!. Sleimann Nazzal er palæstinenser af oprindelse og skriver fra sin bopæl i Danmark til flere aviser i den arabiske verden. Nazzal har studeret medicin i Prag og Havana.

Kilder 

Digtere fra Danmark
Dansksprogede forfattere fra Danmark
Dogue de Bordeaux

Dogge bordeaux, også kaldet Dogue De Bordeaux eller Fransk Mastiff, er en gammel fransk hunderace brugt til jagt og vagt, der i dag fremstår som en særdeles god vagt/familie/brugshund.

Historie 
I midten af 1800-tallet var denne hunderace knap kendt uden for Aquitanien (området omkring Bordeaux). Man brugte blandt andet hundene til vildsvinejagt, hundekampe, til at bevogte gårde og kvæg og som slagterhund. I 1863 afholdtes den første franske hundeudstilling i Paris´ botaniske have, og dér optrådte Dogue de Bordeaux under det nuværende navn. Der fandtes dengang mange forskellige typer/racer af doggeren; én fra Toulouse, fra Paris og fra Bordeaux som ophav til den nuværende race.

Efter de to verdenskrige var bestanden af Dogue De Bordeaux utrolig lille. Man troede, at racen var ved at forsvinde, men så i 1960-erne steg antallet igen. Hunderacen er ikke udbredt i Danmark.

Eksterne henvisninger 

Hunderacer fra Frankrig
Molosser
Franske vendinger
Lars Aarup

Lars Aarup (født 4. juli 1976) er en dansk digter og redaktør. Han har i en periode fungeret som medredaktør på Undergrundsforlaget Lyrica.

Danskere i 1900-tallet
Danskere i 2000-tallet
Digtere fra Danmark
Dansksprogede forfattere fra Danmark
Ris Ras Filliongongong

Ris Ras Filliongongong er en café og bar i Mejlgade i Aarhus.

Ris Ras som stedet kaldes i daglig tale, er blandt andet kendt for sit store øludvalg af primært danske og belgiske specialøl. Stedet lagde i en årrække hus til oplæsninger m.v. arrangeret af Poetklub Århus.

Eksterne henvisninger 
 Ris Ras Filliongongongs hjemmeside

Natklubber i Aarhus
Caféer i Aarhus
Mejlgade

Mejlgade er en gade i det centrale Aarhus i det såkaldte latinerkvarter. Gaden strækker sig over 800 m fra Østbanetorvet i nord til Bispetorv i syd. Den blev kaldt "Middelgade" frem til slutningen af 1800-tallet, hvor den fik sit nuværende navn.

Gadens forløb 
Gaden går fra Skolegade ved Bispetorv forbi det trafikerede kryds ved Nørreport og ender ved Mejlborg Torvet og Østbanetovet, hvor Aarhus' ældste banegårdsbygning ligger. Bygningen huser i dag Paustian, men der er dog stadig et passagerstop på stedet, hvorfra Aarhus Letbane kan benyttes. Mejlgade havde indtil år 2000 sit eget stoppested for det daværende Århus Sporvejes linje 3 og linje 14, selvom stoppestedet reelt var på Nørreport ved krydset.

Gaden huser blandt andet caféen Ris Ras Filliongongong, Musikcaféen, Kulturgyngen og kulturprojekthuset Frontløberne, der holder til i nummer 35B i bagerste baggård. Forrest i baggården finder man projektuddannelsen Kaospiloterne, der i sin tid udsprang af Frontløberne. Mange stilarter er repræsenteret, fra renæssancefacaden i nr. 19, byens ældste borgerhus i nr. 25 (dateret til 1576) og den postmoderne hjørnebygning ud til Nørreport. Et særligt karaktertræk er gadens buede forløb, som den har fået, fordi den fulgte kystlinjen. Af gader med tilsvarende buet forløb kendes kun Fiskergade; dér skyldes det, at gaden fulgte Århus Ås løb.

Et andet særkende er de mange baggårde, der tidligere har rummet stalde og været hjemsted for håndværkere. I latinerkvarteret har man ikke haft den samme byplanlægning, som blev introduceret i resten af byen sidst i 1800-tallet. Derfor er mangfoldigheden stor og ejendommene meget forskellige.

I Souvenirs-sangen Jeg troed' du var hos Michael nævnes Mejlgade.

Populærkultur 
Gadefesten "Mejlgade for Mangfoldighed" blev afholdt for første gang i maj 2006, som en modreaktion på nogle overfald, som var antaget at være racistisk motiverede. Aarhus Kommune støttede gadefesten fra 2011, dengang med 50.000 kr. Mejlgade for Mangfoldighed blev afholdt for sidste gang i maj 2015, da selskabet bag gik konkurs.

I 2011 skrev Aarhus-rapperen Erik Julaw en hyldestsang til Mejlgade.

Galleri

Referencer

Litteratur 
 Peder Jensen & N. J. Israelsen: Fra den sorte skole til Middelgades Port. Mejlgade - en reel og nærsom gade, Aarhus, 1968

Eksterne henvisninger 

Gader i Aarhus
Ramaskrig

Ramaskrig er i vore dage et udtryk for en bred folkelig forargelse, eller for en protest, som udtrykkes af en gruppe. Eksempler: "Hans udtalelser udløste et ramaskrig" i betydningen forargelse, eller "Den urimelige dom udløste et ramaskrig" i betydningen protest.

Udtrykkets oprindelse 

Udtrykket stammer fra den bibelske profeti om Rakel fra Rama, der græd for sine børn (). Rakel var patriarken Jakobs yndlingshustru. Rakel fremstilles ofte som en grædende kvinde, der savner sine børn. Rama er i øvrigt et ikke ualmindeligt stednavn i Israel.

Rakels sorg nævnes også som profetisk i en anden bibelsk beretning, nemlig Matthæusevangeliets beretning om barnemordet i Betlehem, hvor Herodes den Store – for at ramme Jesus – slår alle drengebørn under 2 år ihjel (). 

Bibelen
Constantius 2.

Constantius II (egl. Flavius Julius Constantius) (født 7. august 317, død 3. november 361) var romersk kejser 337-361 og enekejser fra 350.

Constantius var den længst regerende og mest betydningsfulde af Konstantin den Stores sønner. Han var kristen af opdragelse, deltog i felttog som helt ung og trådte frem ved faderens død, hvor han menes at have stået bag den store massakre på de fleste andre mandlige slægtninge som banede Konstantins-sønnerne vejen til enemagten. Ved rigsdelingen fik Constantius i hovedsagen de asiatiske dele af Østen.

Han holdt sig neutral under opgøret mellem brødrene Konstantin II og Constans der endte med førstnævntes død. Da Constans 350 var blevet dræbt af generalen Magnentius knuste han dennes styrker 353 og blev hermed eneherre over riget. I øst kæmpede han generelt heldigt imod Persien og prøvede at opretholde administration og orden i provinserne, ligesom han måtte kæmpe mod flere tronkrævere.

Constantius’ indre styre er blevet ret negativt bedømt. Han omtales som en mistroisk tyran med orientalsk hofhold, men ikke uduelig som administrator eller hærfører. I religiøs henseende var han absolut arianer, hvilket skærpede hans kurs mod religiøse modstandere og måske også har bidraget til dommen. 351-53 var Constantius’ fætter Gallus underkejser i Gallien, men henrettedes for magtmisbrug. 355 udnævntes Gallus’ halvbroder Julian til underkejser i Gallien; denne rejste 361 oprør mod kejseren, måske presset af sine soldater. Før det endelige opgør døde Constantius, nogle kilder vil vide, at han på dødslejet anerkendte Julian som efterfølger.

Litteratur 
 Ammianus Marcellinus: Femogtyve Aar af Roms Historie i det fjerde Aarh. e. Kr., 1-2. Oversat af V. Ullmann 1880

Eksterne henvisninger 

 http://www.roman-emperors.org/constaii.htm

Kejsere fra Romerriget
Olivin

Olivin er et mineral, der fortrinsvis benyttes i produktionen af stål, hvor man tilsætter olivin til jernmalmen i højovnen. Olivinen hjælper til med at rense slagger fra jernmalmen.

Eksterne henvisninger 

Smykkesten
Silikatmineraler
Magasin fra Det Kongelige Bibliotek

Magasin fra Det Kongelige Bibliotek er Det Kongelige Biblioteks populærvidenskabelige kulturtidsskrift.

Bladet giver indblik i bibliotekets mange fagområder og samlinger.

Eksternt link 
http://www.kb.dk/da/nb/publikationer/magasin/

Tidsskrifter fra Danmark
Det Kongelige Bibliotek
Det Kgl. Bibliotek
Emirates Stadium

Emirates Stadium er navnet på det fodboldstadion, der er hjemmebane for den engelske fodboldklub Arsenal fra sommeren 2006.

Det nye stadion kan rumme 60,355 tilskuere i sammenligning med den gamle hjemmebane Highbury, hvor ca. 38.500 tilskuere kunne lukkes ind. Navnet Emirates kommer fra Arsenals hovedsponsor, flyselskabet Emirates, som gav omkring 1 milliard kroner til opførelsen af dette stadion, som bortset fra Wembley Stadium er det dyreste i verden, med en pris på omkring 3,5 milliarder (£430 millioner i 2006).

Omklædningsrummene på Emirate Stadium er specielle, idet Arsenals omklædningsrum er ovalt, hvorimod modstanderens omklædningsrum er firkantet. Dette skulle efter sigende have en positiv effekt på hjemmeholdet Arsenal, at der ingen hjørner findes.
   

Fodboldstadioner i England
Arsenal F.C.
Fodboldstadioner i London
Etableret i 2006
Charles Kennedy

Charles Kennedy (født 25. november 1959 i Inverness, død 1. juni 2015 i Fort William) var formand for det politiske parti De Liberale Demokrater i Storbritannien fra 1999 til 2006. Han var parlamentsmedlem fra 1983 til kort før sin død, og var modstander af sit partis koalitionsregering med Det Konservative Parti (2010-2015).

Partileder 
Charles Kennedy var tidligere socialdemokrat. Han blev leder af partiet Liberal Democrats den 9. august 1999.

Han trådte tilbage som formand den 7. januar 2006 efter at han indrømmede at have et alvorligt alkoholproblem.

Medlem af Underhuset 
I 1983-2015 var Charles Kennedy været underhusmedlem for en kreds i det nordvestlige Skotland. Kredsens navn og grænser er ændret flere gange, men øen Skye og Ross på fastlandet har hele tiden hørt til kredsen.

I 1983-1987 var Charles Kennedy Underhusets yngste medlem.

Charles Kennedy mistede sin kreds i parlamentsvalget 2015, bare en måned før sin død.

Rector på Glasgow Universitet 
I 2008 blev Charles Kennedy valgt til rector for universitetet i Glasgow, hvor han selv studerede ("rector" betyder i denne sammenhæng de studerendes valgte repræsentant over for universitetets ledelse). Han blev genvalgt til posten i 2011, og blev i 2014 afløst af programmøren Edward Snowden.

Referencer

Eksterne henvisninger 

Personer fra Skotland
Partiledere for Liberal Democrats (UK)
Personer fra Inverness
Dansk Geologisk Forening

Dansk Geologisk Forening blev stiftet i 1893 for at fremme interessen for geologi og for at være samlingspunkt for geologer og geologisk interesserede.

Foreningen har ca. 600 medlemmer og holder møder med foredrag og ekskursioner. Desuden udgiver foreningen to faste, videnskabelige serier: Geologisk Tidsskrift på dansk og den engelsksprogede Bulletin of the Geological Society of Denmark. Begge tidsskrifter er gratis tilgængelige på foreningens hjemmeside helt tilbage fra 1894.

Foreningen er ansvarlig for uddelingen af to priser:
 Danmarks Geologipris, der uddeles én gang årligt af Danmarks og Grønlands Geologiske Undersøgelse (GEUS). Prisen tildeles en person eller gruppe af personer, som inden for de seneste fem år har publiceret én eller flere afhandlinger eller kort, der i særlig grad har bidraget til forståelsen af Danmarks eller Grønlands geologi.
 Stenomedaljen som tildeles udlændinge, der har ydet betydningsfulde bidrag indenfor geologi. Tildelingen af medaljen foregår med intervaller på fire til fem år.

Kilder

Eksterne henvisninger 
 Geologisk tidsskrift på dansk
 Geologisk tidsskrift på engelsk

Geologisk Forening
Geologiske selskaber og institutioner
Etableret i 1893
Frysende våde vejbaner

Frysende våde vejbaner opstår typisk i forbindelse med et regnvejr i løbet af dagen, som lægger et større eller mindre lag vand oven på kørebanens asfalt. Ud på aftenen og i nattetimerne når vejtemperaturen så ned under 0 °C, hvilket får vandet til at fryse til is. Hermed ligger der så et lag is oven på kørebanen, som kan genere trafikken voldsomt.

En anden også hyppigt forekommende årsag er, hvis det tidligere har sneet og der dermed ligger sne i vejkanten. I løbet af dagen kan man have plusgrader, hvilket får sneen til at smelte. I forbindelse med nattefrost fryser dette smeltevand så til is.

Fænomenet kan også kaldes islag (ét s), men dette forveksles ofte med isslag (to s'er).

Sort is er et udtryk for sne, der er smeltet og frosset igen, eller presset hårdt sammen. Normalt kender man sne og is der er hvidt, men efter smeltningen og indfrysningen, kan isen blive mere gennemsigtig og er derfor sværere at se. Det kan medføre farlige situationer for folk der færdes i trafikken. Fx advarede Vejdirektoratet bilister over hele landet den 17.12.2010 mod: "Der er risiko for såkaldt "sort is", hvor vejen ser tør og fin ud, men er spejlglat"

Begrebet kendes også fra skibsfarten, hvor isklumper af "sort is" er svære at se i vandet og kan medføre sammenstød mellem skib og isbjerg. Isklumperne er dog fremkommet ved, at gletsjere presser isen sammen, så den bliver mere kompakt og gennemsigtig.

Kilder og eksterne henvisninger 
 Trafikken.dk om islag/isslag 
Fodnoter

Meteorologi
Vejtilstande
Vandis
Da Svante forsvandt

Da Svante forsvandt er en dansk film fra 1975, skrevet af Benny Andersen og filmens instruktør Henning Carlsen.

Medvirkende
Povl Dissing
Benny Andersen
Fritze Hedemann
Ingolf David
Karl Stegger
Gotha Andersen
Flemming Quist Møller
Elin Reimer
Helge Kjærulff-Schmidt
Hans Christian Ægidius

Eksterne henvisninger 
 

Dramafilm fra Danmark
Danske film fra 1975
Film instrueret af Henning Carlsen